Eesti Draamateater

Eesti Draamateater on teater Tallinnas. Eesti Draamateatri alguseks loetakse Paul Sepa loodud erateatristuudio sündi 11. oktoobril 1920. See nimetati natuke hiljem ümber Draamastuudio teatrikooliks. Draamastuudio teatrikooli I lennu lõpetanud entusiastide initsiatiivil asutati Draamastuudio Teater, mis avati 4. oktoobril 1924 teatri juhi Rudolf Engelbergi lavastatud „Pisuhännaga”.  Pikemalt artiklis Draamastuudio teatrikool Algusaastatel polnud teatril oma teatrimaja, renditi Tallinna saksa teatri saali ja esineti ringreisidel üle Eesti. 1930. aastatel hakati lavale tooma eesti kirjandusteoseid (näiteks Hugo Raudsepa näidendid ning Anton Hansen Tammsaare ja Oskar Lutsu proosa dramatiseeringud), mis osutusid väga menukaks. 1937. aastal nimetati teater ümber Eesti Draamateatriks ning 1939. aastal sai teatri ametlikuks majaks tollase Tallinna saksa teatri hoone Tallinnas Pärnu maantee 5, kus asub Eesti Draamateater siiani.  Pikemalt artiklis Tallinna saksa teater Pärast Teist maailmasõda tehti teatris muudatusi, teatrit organiseeriti ja nimetati mitu korda ümber. 1944. aasta sügisel jätkati tegevust Riikliku Draamateatri nime all. 1948. aastal liideti teater riikliku noorsooteatriga ja nimetati "Uueks Teatriks". 1949. aastal liideti Draamateatriga tolleaegse eliitteatri Estonia draamatrupp ja teater nimetati Tallinna Riiklikuks Draamateatriks. 1952. aastast kandis teater nime Viktor Kingissepa nimeline Tallinna Riiklik Draamateater ning 1957. aastast Viktor Kingissepa nimeline Tallinna Riiklik Akadeemiline Draamateater (lühemalt TRA Draamateater). 1989 nimetati teater taas Eesti Draamateatriks. Eesti Draamateatri näo kujundas 1960.–1970. aastatel lavastaja Voldemar Panso, kelle õpilased ja õpilaste õpilased tänapäeval tema teatritraditsiooni Draamateatris jätkavad. Eesti Draamateater annab aastas üle 500 etenduse, seda oma maja kahes saalis ja ka mujal Eestis. Etendusi külastab hooaja jooksul üle 120 000 teatrisõbra. 1990–1998 Margus Allikmaa 1998–1999 Merle Karusoo 1999–2002 Tiit Laur 2002–2003 Ruti Einpalu 2004–2005 Rain Raabel 2005–2006 Kristian Taska 2006–... Rein Oja Hendrik Toompere juunior – kunstiline juht Priit Pedajas Hendrik Toompere Kertu Moppel Marian Eplik (2019. aastast) Ita Ever (1953–2020) Kersti Heinloo (2007. aastast) Ülle Kaljuste (1998. aastast) Guido Kangur (1992. aastast) Tõnu Kark (1996. aastast) Kersti Kreismann (1972. aastast) Marta Laan (2010. aastast) Helena Lotman (2021. aastast) Markus Luik (2014. aastast) Ain Lutsepp (1980. aastast) Mait Malmsten (1993. aastast) Märten Metsaviir (2021. aastast) Kaie Mihkelson (1988. aastast) Hilje Murel (2008. aastast) Laine Mägi (1999. aastast) Tõnis Niinemets (2021. aastast) Karmo Nigula (2016. aastast) Tõnu Oja (2003. aastast) Ester Pajusoo (1959–2023) Merle Palmiste (1992. aastast) Raimo Pass (1984. aastast) Teele Pärn (2018. aastast) Christopher Rajaveer (2016. aastast) Gert Raudsep (2022. aastast) Jaan Rekkor (2005. aastast) Inga Salurand (2015. aastast) Britta Soll (2006. aastast) Tiit Sukk (1998. aastast) Taavi Teplenkov (1998. aastast) Jüri Tiidus (2012. aastast) Ursel Tilk (2022. aastast) Harriet Toompere (1998. aastast) Ivo Uukkivi (1992. aastast) Viire Valdma (1996. aastast) Martin Veinmann (1972. aastast) Kristo Viiding (2008~2013 ja taas 2019. aastast) Laasik, Andres. Niobest neegri vabastamiseni. Palju õnne, Eesti Draamateater! Eesti Päevaleht, 18. oktoober 2010. Eesti Draamateater Priit Pullerits. Draamateatrist varastati eesti teatri unikaalsed reliikviad, Postimees, 19. detsember 2008 Draamateater jagas Antsud välja ERR, 30. detsember 2008